Tarjei Skarlund

Tarjei Viken Skarlund (født 6. november 1978) er en norsk tidligere sandvolleyballspiller fra Ålesund. Skarlund er mest kjent for å ha deltatt i to OL. 

Karriere
Skarlund spilte sammen med Jørre Kjemperud fra 2005 frem til og med Sommer-OL 2008 i Beijing. Deretter, fra 2009 og frem til Sommer-OL 2012 i London, spilte han sammen med Martin Spinnangr. I alt ble Skarlund norgesmester i sandvolleyball fire ganger. Sammen med Kjemperud i 2006 og 2008, sammen med Spinnangr i 2009 og sist i 2024 med Nils Ringøen.
Spinnangr/Skarlund oppnådde flere sterke internasjonale resultater, blant annet EM-bronse i 2012. Samme år deltok de altså også i Sommer-OL 2012 i London, hvor duoen ble slått ut i åttedelsfinalen. Etter London-OL la Skarlund opp som sandvolleyballspiller på internasjonalt nivå. Skarlund/Spinnangr vant senere sølv i NM både i 2016, 2017 og 2018. Skarlund vant også NM-sølv i 2022 sammen med Emil Øfstaas. I 2024 kom han tilbake igjen og vant NM gull og sin første kongepokal.

 Referanser 

 Eksterne lenker 


 Skarlund og partner Jørre Kjemperuds hjemmeside
 Tarjei Skarlund på YouTube

Kategori:Kongepokalvinnere
Kategori:Norske volleyballspillere
Kategori:Norske sandvolleyballspillere
Kategori:Deltakere for Norge under Sommer-OL 2008
Kategori:Sandvolleyballspillere under Sommer-OL 2008
Kategori:Deltakere for Norge under Sommer-OL 2012
Kategori:Sandvolleyballspillere under Sommer-OL 2012
Kategori:Personer fra Ålesund kommune